Stórt , ísilagt stöðuvatn umlukt víðáttumiklum furuskógi . Fullkominn staður fyrir Jaguar Land Rover Ice Academy . Ice Academy er haldið á einu af fjölmörgum ísilögðum vötnum svæðisins og gefur þér færi á að upplifa spennandi ísakstur undir stýri á nýjustu Jaguar - og Land Rover-bílunum . Undir leiðsögn sérhæfðra leiðbeinenda okkar fer færni þín sem ökumanns upp í hæstu hæðir . Fullkomin innvígsla í heim æsispennandi ísaksturs sem er í boði annaðhvort sem þriggja daga helgarviðburður eða fjögurra daga viðburður í miðri viku . Haldið í áhrifamiklu umhverfi norðurheimskautsins þar sem þú getur látið reyna á þolmörk þín á fjölbreyttum ísbrautum . Þessi dagskrá er einnig í boði sem þriggja daga helgarviðburður eða fjögurra daga viðburður í miðri viku og miðast frekar að gestum sem koma aftur eða gestum sem hafa fyrri reynslu af ísakstri . Láttu reyna á tæknilega getu Jaguar I-PACE og nýttu þér einstaklingstilsögn við akstur SVR-sportbíla á ísbrautunum . Zum goldenen Hirschen X zerotwonine GmbH rekur Jaguar Land Rover Ice Academy með Jaguar Land Rover , sem leggur til bílana og Jaguar Land Rover-ökuleiðbeinendurna . Akstursdagskráin og ísbrautirnar eru hannaðar af Jaguar Land Rover , auk þess sem á staðnum er umsjónarmaður sem fylgist með öllum þáttum akstursupplifunar þinnar og tryggir að allt gangi snurðulaust fyrir sig . Hver ekur bílnum ? Þú ! Hópur Jaguar Land Rover-leiðbeinenda verður þér innan handar til að veita sérfræðiráðgjöf og tilsögn en það ert þú sem situr undir stýri . Á hvaða tungumáli fer leiðsögnin í Jaguar Land Rover Ice Academy fram ? Get ég tekið þátt í Ice Academy án þess að aka ? Dagskráin okkar er sérsniðin að því að veita einstaka akstursupplifun . Við getum ekki boðið fólki sem ekki ætlar að aka sjálft upp á skemmtilega dagskrá sem kemur í stað akstursupplifunarinnar vegna staðsetningar og aðstæðna . Ekkert stenst samanburð við að aka á ísnum og því mælum við með að gestir skrái sig sem ökumenn . Hvaða önnur afþreying er í boði ? Boðið er upp á hundasleðaferðir , snjósleðaferðir og ökuferð við norðurheimskautsbauginn ( gegn aukagjaldi ) , sem hægt er að bóka fyrirfram þegar pantað er pláss í Jaguar Land Rover Ice Academy . Frekari upplýsingar um þessa og aðra afþreyingu sem er í boði má nálgast hjá starfsfólki okkar á staðnum eða með því að senda tölvupóst á jlriceacademy@zerotwonine.com Hvenær er lokað fyrir bókanir ? Lokað verður fyrir skráningu fjórum vikum fyrir upphafsdag hverrar ferðar . Þarf ég að kaupa viðbótartryggingu til að geta ekið ? Ekki er þörf á viðbótarbílatryggingu en áskilið er að gestir kaupi sér víðtæka ferðatryggingu . Hægt er að kaupa ferðatryggingar í gegnum rekstrarfélag okkar , Zum goldenen Hirschen X zerotwonine GmbH . Netfang : jlriceacademy@zerotwonine.com eða sími : +49 69 460 97 47 47 ( 9:00 – 18:00 ( Mið-Evróputími ) , mánudaga til föstudaga , nema á almennum frídögum á staðnum . Símafyrirtæki kann að innheimta gjöld ) . Hvað er innifalið í verðinu fyrir Jaguar Land Rover Ice Academy ? Eftirfarandi er almennt innifalið : allur akstur , hótelgisting ( með tvíbreiðu rúmi ) , morgunverður , hádegisverður og kvöldverður , drykkir með mat og ferðir til og frá flugvellinum í Arvidsjaur . Á ferðaáætluninni er að finna nákvæmar upplýsingar um það sem er innifalið í þinni ferð . Hafðu í huga að vegna þess að akstur er stór hluti af dagskránni er áfengi eingöngu innifalið með kvöldverði og í takmörkuðu magni . Gosdrykkir , te og kaffi er innifalið með öllum máltíðum . Hvað er ekki innifalið í verðinu fyrir akstursupplifunina ? Flug , máltíðir og drykkir sem ekki eru tilgreind í dagskránni , valfrjáls afþreying ( til dæmis hundasleða - og snjósleðaferðir ) , gjöld fyrir vegabréfsáritun ( ef við á ) , ferðatryggingar og aðrar ráðstafanir sem gerðar eru fyrir eða eftir ferðina og víkja frá ferðaáætluninni . Ég hef aldrei áður ekið á ís . Get ég samt sem áður tekið þátt í Jaguar Land Rover Ice Academy ? Algjörlega – aksturinn er hugsaður fyrir ökumenn á öllum getustigum . Þú færð ítarlegar akstursleiðbeiningar og sérfróðir Jaguar Land Rover-leiðbeinendur okkar verða þér innan handar til að veita sérfræðiráðgjöf og leiðbeiningar á ísnum með aðstoð talstöðva sem komið er fyrir í hverjum bíl . Í dagskrám fyrir lengra komna er eindregið mælst til þess að þátttakendur hafi einhverja fyrri reynslu af ísakstri . Einstaka sinnum gætum við þurft , og við áskiljum okkur rétt til , að skipta um eða skipta út einhverjum bílum , vegna kringumstæðna sem við höfum ekki stjórn á . Eru bílarnir beinskiptir eða sjálfskiptir ? Allir bílar í þessari dagskrá eru sjálfskiptir . Eru bílarnir með stýrið vinstra eða hægra megin ? Bílarnir eru ýmist með stýrið hægra eða vinstra megin . Viðskiptavinum sem þykir ekki þægilegt að aka öðrum hvorum megin í bílnum er velkomið að láta leiðbeinendurna vita og þeir munu þá gera sitt besta til að uppfylla þarfir þeirra . Hver er lágmarksaldurinn fyrir þátttöku ? Lágmarksaldur fyrir þátttöku er 21 árs með fullt ökuleyfi í þrjú ár eða 23 ára með fullt leyfi í eitt ár . Hvers konar ökuleyfi þarf ég að hafa ? Allir ökumenn verða að vera með fullt og gilt ökuleyfi . Ef þú ert með breskt ökuleyfi færðu sendan veftengil á vefeyðublað sem þú þarft að fylla út fyrirfram til þess að staðfesta gildi ökuleyfisins . Ef leyfið var gefið út annars staðar en á Bretlandi þarftu að fylla út eyðublað um ökuleyfi á kynningarfundinum . Ökuleyfið þitt verður að vera gilt og framvísa verður því daginn sem aksturinn fer fram . Allir ökumenn verða að búa yfir að minnsta kosti þriggja ( 3 ) ára samfelldri akstursreynslu með fullt leyfi án þess að hafa lent í alvarlegu óhappi eða fengið sekt undanfarin tvö ( 2 ) ár . Að öðrum kosti þarf ökumaður að hafa að minnsta kosti eins ( 1 ) árs samfellda akstursreynslu með fullt leyfi án þess að hafa lent í alvarlegu óhappi eða sekt á þeim tíma ef viðkomandi hefur náð 23 ára aldri . Ökumenn mega ekki vera með meira en 6 refsipunkta á ökuskírteininu sínu ( þar sem við á ) til að geta tekið þátt í hvers kyns akstri á vegum sem innifalinn er í dagskránni . Þú verður að láta okkur vita ef þú ert með fleiri en 6 refsipunkta á ökuskírteininu þínu . Þarf ég að vera með tiltekna líkamlega getu eða í tilteknu líkamlegu ástandi til að geta tekið þátt ? Til að taka þátt í akstursupplifuninni skaltu vera viss um að þú vitir ekki til neinna aðstæðna sem gætu komið í veg fyrir að þú gætir ekið , svo sem langvinn bakveiki ( eða svipað ástand ) , andlegt ástand sem gæti haft áhrif á ökuhæfni þína , slæm sjón sem uppfyllir ekki kröfur fyrir akstur , þungun eða hjartakvillar . Hversu margir eru í hverjum bíl ? Tveir gestir deila hverjum bíl . Í dagskránni fyrir lengra komna verður stundum boðið upp á kennslu þar sem aðeins er einn ökumaður og leiðbeinandi . Fæ ég minn eigin bíl ef ég er að ferðast ein ( n ) ? Nei . Ef þú ert ein ( n ) á ferð verðurðu í bíl með öðrum gesti . Þú færð hins vegar þitt eigið hótelherbergi . Mega börn taka þátt í Jaguar Land Rover Ice Academy ? Jaguar Land Rover Ice Academy hentar ekki börnum af öryggisástæðum og vegna öfga í veðurfari á staðnum . Hver er hámarksstærð hópa í hverri akstursupplifun ? Til að bjóða upp á sérstakari og skemmtilegri upplifun er hámarksstærð hópa í Jaguar Land Rover Ice Academy 30 gestir ( tveir í hverjum bíl ) og 20 gestir í ísakstri fyrir lengra komna og ísakstri fyrir lengra komna + . Hvernig rúm eru í boði ? Við bjóðum upp á tvíbreið rúm í öllum herbergjum . Einbreið rúm eru ekki í boði . Þarf ég vegabréfsáritun ? Flest lönd utan Evrópusambandsins þurfa vegabréfsáritun til að ferðast til Svíþjóðar og Evrópusambandsins . Hafðu samband við ræðismannsskrifstofuna á þínum stað til að athuga hvaða kröfur gilda fyrir þig . Þurfir þú boð til að fá vegabréfsáritun skaltu vinsamlegast láta Zum goldenen Hirschen X zerotwonine GmbH vita og þau munu útvega það . Hvaða gjaldmiðill er notaður í Svíþjóð ? Innlendur gjaldmiðill er sænskar krónur ( SEK ) . Hvern get ég haft samband við ef ég þarf aðstoð með að bóka flug eða fá mér ferðatryggingu ? Zum goldenen Hirschen X zerotwonine GmbH , samstarfsaðili okkar , aðstoðar þig með ánægju við að bóka flug og kaupa ferðatryggingu . Hægt er að hafa samband við þau á eftirfarandi hátt : Netfang : jlriceacademy@zerotwonine.com Sími : +49 69 460 97 47 47 ( 9:00 – 18:00 ( Mið-Evróputími ) , mánudaga til föstudaga . Símafyrirtæki kann að innheimta gjöld ) . Þarf ég sérstakan fatnað ? Hitastigið við aksturinn getur farið niður í -30 °C eða meira og því biðjum við gesti um að taka með sér viðeigandi hlýjan , veðurþolinn fatnað og skófatnað . Fatnaður er ekki útvegaður og því mælum við með því að allir þátttakendur taki eftirfarandi með sér : • Hlýja húfu • Hlýja hanska / vettlinga • Ullartrefil • Hlýjan undirfatnað ( með síðum ermum / skálmum ) • Jakka / úlpu með góðri einangrun • Ullarpeysu eða flíspeysu • Nokkur létt lög til viðbótar sem hægt er að bæta við eftir þörfum • Sterkan og þægilegan skófatnað ( sem hentar fyrir akstur ) Hvaða kröfur eru gerðar um kvöldklæðnað ? Ekki eru gerðar sérstakar kröfur um kvöldklæðnað . Hvað gerist ef veðrið hentar ekki fyrir ísakstur ? Ef loka þarf ísflötinni af öryggisástæðum vegna veðurs verður boðið upp á aðra dagskrá í staðinn . Má ég taka með mér myndavél eða upptökuvél ? Já , að sjálfsögðu , en athugaðu að Jaguar Land Rover Ice Academy fer fram á leynilegu prófunarsvæði Jaguar Land Rover fyrir kalt loftslag og því gilda einhverjar takmarkanir um myndatöku . Drónar eru ekki leyfðir . Notaðu hönnunarsvæðið til að hanna þinn draumabíl